
PROJEKTVENDIM

Nr. ______, datë ____.____.2026


PËR MIRATIMIN E LISTËS SË RISHIKUAR, TË PËRDITËSUAR, TË MONUMENTEVE TË NATYRËS SHQIPTARE

Në mbështetje të nenit 100 të Kushtetutës dhe në zbatim të pikës 5, të nenit 17, të ligjit nr. 81/2017 “Për zonat e mbrojtura”, i ndryshuar, me propozimin e ministrit të Mjedisit, Këshilli i Ministrave, 

V E N D O S I:

1. Miratimin e listës së rishikuar, të përditësuar, të monumenteve të natyrës shqiptare, të rivlerësuar nga Agjencia Kombëtare e Zonave të Mbrojtura, sipas shtojcës 1 dhe të koordinatave përkatëse, sipas shtojcës 2, që i bashkëlidhen këtij vendimi dhe janë pjesë përbërëse të tij .
2. Me hyrjen në fuqi të këtij vendimi, vendimi nr. 303, datë 10.05.2019, i Këshillit të Ministrave, “Për miratimin e listës së rishikuar, të përditësuar, të monumenteve të natyrës shqiptare”, i ndryshuar, vendimi nr. 102, datë 15.01.1996, i Këshillit të Ministrave “Për shpalljen Monument Natyre të zonës Vlashaj (50 ha), Qarku Dibër dhe shpalljen Monument Natyre të zonës Zhej (1500 ha), Qarku Gjirokastër” dhe vendimi nr. 154, datë 13.03.2023, i Këshillit të Ministrave “Për shpalljen Monument Natyre të Habitatit të Tulipanit Shqiptar (Tulipa albanica), me sipërfaqe 35.5 ha, Qarku Kukës”, shfuqizohen.
3. Ngarkohen Ministria e Mjedisit, Ministria e Turizmit, Kulturës dhe Sportit, Ministria e Infrastrukturës dhe Energjisë, Ministria e Bujqësisë dhe Zhvillimit Rural, Agjencia Kombëtare e Zonave të Mbrojtura, Agjencia Kombëtare e Mjedisit, Agjencia Shtetërore e Kadastrës dhe bashkitë për zbatimin e këtij vendimi. 

Ky vendim hyn në fuqi pas botimit në Fletoren Zyrtare.


KRYEMINISTËR

Edi RAMA

